**Πανελλήνια Ομοσπονδία Σωματείων Κλινικοεργαστηριακών Ειδικοτήτων (ΠΟΣΚΕ)**

Χαρ. Τρικούπη 12,Ηλιούπολη Τ.Κ 16346, ΤΗΛ.210-9959181,FAX:210-9916854

**Πανελλήνια Ομοσπονδία Σωματείων Ιδιωτικής Πρωτοβάθμιας Υγείας (ΠΟΣΙΠΥ)**

Πανεπιστημίου 56, Αθήνα, Τ.Κ. 10678, ΤΗΛ 210.3304298

**Πανελλήνιος Σύνδεσμος Ιατρικών Διαγνωστικών Κέντρων (ΠΑΣΙΔΙΚ)**

Πανεπιστημίου 58, Αθήνα, Τ.Κ. 10678, ΤΗΛ 210.3306487

**Πανελλήνια Ένωση Ιδιωτικών Ιατρικών Εταιρειών και Πολυϊατρείων (ΠΑΝΙΔΙ)**  
Τσόχα 15-17, Αθήνα, Τ.Κ. 11521, ΤΗΛ. 2106855949

**Ένωση Ιατρών Ε.Ο.Π.Υ.Υ. (ΕΝ.Ι.-Ε.Ο.Π.Υ.Υ.)**

Πατησίων 210, Αθήνα, Τ.Κ. 10446, ΤΗΛ. 2610639539

Αθήνα, 30/10/2023

**Δελτίο Τύπου**

**Ενέργειες Συντονιστικού Οργάνου Φορέων Πρωτοβάθμιας Φροντίδας Υγείας**

Την Τετάρτη 24/10/2023 μετά από αίτημα του Συντονιστικού Οργάνου Φορέων Πρωτοβάθμιας Φροντίδας Υγείας έγινε συνάντηση με το Διευθυντή του γραφείου του Υφυπουργού Οικονομικών κύριου Πετραλιά, κύριο Χριστοδουλάκη, παρουσία και της νομικής συμβούλου κυρίας Ανδριανοπούλου. Στη συνάντηση παρευρέθησαν ο πρόεδρος της ΠΟΣΚΕ κ. Φ. Πατσουράκος, ο πρόεδρος της ΠΟΣΙΠΥ κ. Θ. Χατζηπαναγιώτου, ο πρόεδρος του ΠΑΣΙΔΙΚ κ. Ι. Καραμηνάς, η πρόεδρος της ΕΝΙ – ΕΟΠΥΥ κα Μ. Μαστοράκου. Η συνάντηση διήρκησε πλέον των 2,5 ωρών όπου συζητήθηκε αναλυτικά το claw back και παραδόθηκαν τα οικονομικά στοιχεία που έχουν επεξεργαστεί από το Συντονιστικό Όργανο. Ζητήθηκε αύξηση του προϋπολογισμού 2023 και 2024 κατά 100 εκατομμύρια το έτος , με παράλληλο κούρεμα των παλαιών τεχνητών χρεών κατά 50%, όπως είχε γίνει με την επιστρεπτέα προκαταβολή. Κατανοήθηκαν οι προτάσεις στο σύνολό τους, ανταλλάχτηκαν απόψεις και δόθηκε η υπόσχεση ότι θα μεταφερθούν στον Υφυπουργό κύριο Πετραλιά και εν γένει στο οικονομικό επιτελείο της κυβέρνησης . Κατόπιν, στις 25/10/2023, πραγματοποιήθηκε τηλεδιάσκεψη του Συντονιστικού Οργάνου φορέων Π.Φ.Υ., όπου συμμετείχαν φορείς όλων των επαγγελματικών ενώσεων εργαστηριακών και κλινικοεργαστηριακών και πολυιατρείων. Ο προεδρεύων κ. Φ. Πατσουράκος δήλωσε ότι θα πρέπει να υπάρξει αύξηση του προϋπολογισμού με παράλληλο κούρεμα, ενημέρωσε για τη συχνή επικοινωνία με τη Διοικήτρια του ΕΟΠΥΥ κυρία Καρποδίνη για τις αλλαγές στις εξετάσεις από την εν μέρει εφαρμογή των πρωτοκόλλων. Ενημέρωσε ότι έχει αρχίσει να γίνεται κατανοητό ότι ο κλάδος παρουσιάζει σοβαρές ελλείψεις σε διάφορες ειδικότητες στην Ελλάδα λόγω της οικονομικής αιμορραγίας των ιατρών. Έγινε εκτενής ενημέρωση για τις συναντήσεις που έχουν γίνει με εκπροσώπους της κυβέρνησης. Ανακοινώθηκε η διοργάνωση εκδήλωσης - συνάντησης από το Συντονιστικό Όργανο Φορέων Πρωτοβάθμιας Φροντίδας Υγείας, υπό την αιγίδα και συμμετοχή του Ιατρικού Συλλόγου Αθηνών, την Παρασκευή 3 Νοεμβρίου 2023 και ώρα 3:00-5:00 μ.μ. με θέμα τα προβλήματα που αφορούν την Π.Φ.Υ. λόγω claw back, όπου έχουν προσκληθεί ο Υπουργός Υγείας, κ. Μιχ. Χρυσοχοΐδης, ο Υπουργός Εθνικής Οικονομίας και Οικονομικών Κωστής Χατζηδάκης , η διοικήτρια του Ε.Ο.Π.Υ.Υ. κυρία Καρποδίνη, οι τομεάρχες Υγείας και Οικονομικών των κομμάτων της Βουλής και πλήθος δημοσιογράφων. Τη συνάντηση θα παρακολουθήσουν διαδικτυακά όλοι οι Ιατροί.

**ΠΡΟΕΔΡΟΣ ΠΟΣΚΕ                                                                Ο ΠΡΟΕΔΡΟΣ ΠΟΣΙΠΥ  
 Φ.Ν.ΠΑΤΣΟΥΡΑΚΟΣ                                                                 Θ.ΧΑΤΖΗΠΑΝΑΓΙΩΤΟΥ**

**Ο ΠΡΟΕΔΡΟΣ ΠΑΣΙΔΙΚ                                                             Ο ΠΡΟΕΔΡΟΣ ΠΑΝΙΔΙ Ι.ΚΑΡΑΜΗΝΑΣ                                                                      Δ. ΦΑΣΙΤΣΑΣ**

**Η ΠΡΟΕΔΡΟΣ ΕΝΙ-ΕΟΠΥΥ**

**Α. ΜΑΣΤΟΡΑΚΟΥ**